
20   DR.30.11.2015 

 

 
 

Untuk makluman Ahli Yang Berhormat, kerajaan melalui Suruhanjaya 
Pengangkutan Awam Darat (SPAD) sedang melaksanakan beberapa inisiatif transformasi 
industri teksi yang bertujuan untuk menambah baik dan meningkatkan mutu penyampaian 
perkhidmatan kepada orang ramai. Pemangkin kepada transformasi ini adalah pengenalan 
Teksi 1Malaysia (TEKS1M) sebagai pemangkin pelan migrasi teksi bagi menggantikan teksi 
sedia ada.  

Untuk mengatasi kesalahan tidak menggunakan meter pula, SPAD akan sentiasa 
memantau operasi teksi dengan melaksanakan aktiviti penguatkuasaan bagi memastikan 
segala syarat dan peraturan yang telah ditetapkan dipatuhi semua pihak yang terlibat. 
Selain itu juga, antara inisiatif untuk memastikan keselamatan penumpang ialah melalui 
aplikasi mudah alih iaitu meter on. Aplikasi ini membolehkan penumpang untuk membuat 
pengesahan pemandu, menjejaki perjalanan, mendapatkan anggaran tambang bagi satu 
perjalanan dan menghantar isyarat SOS sekiranya berlaku kecemasan di dalam perjalanan.  

Dalam pada masa yang sama, adalah menjadi tanggungjawab kepada pemandu 
menjadi pemandu yang berhemah dan amanah. Tiada alasan untuk mereka tidak beretika 
ketika bekerja seperti tidak menggunakan meter atau mengenakan bayaran yang lebih 
daripada apa yang telah ditetapkan. 

■1130 

Berhubung dengan dakwaan menggunakan jalan yang lebih jauh atau, dengan 
izin, detouring, ia adalah subjektif. Sebagai contoh, laluan yang paling dekat tidak 
semestinya adalah laluan yang terbaik kerana ada kalanya menggunakan laluan yang agak 
jauh sedikit akan mengambil masa yang lebih singkat. Dalam hal ini ia adalah tertakluk 
kepada persetujuan antara pemandu teksi dan penumpang untuk memutuskan laluan yang 
terbaik dan perkara yang diambil kira ialah kadang-kadang traffic jam, dengan izin.   

Selain itu juga, penumpang juga boleh memainkan peranan dalam bersama-sama 
meningkatkan mutu perkhidmatan teksi dengan memberikan kerjasama seperti melaporkan 
sebarang pelanggaran peraturan kepada Unit Aduan SPAD. Penumpang juga disarankan 
agar tidak berunding untuk tidak menggunakan meter walaupun bagi perjalanan yang kerap 
digunakan serta mendesak untuk diturunkan di tempat-tempat yang tidak dibenarkan.   

Pada masa yang sama, penumpang juga perlulah memilih pengendali teksi yang 
mempunyai permit yang sah. Oleh itu, marilah kita sama-sama memainkan peranan 
masing-masing dalam usaha memulihkan imej serta menambah baik mutu perkhidmatan 
teksi, di negara kita.  Sekian, terima kasih. 

Dato’ Haji Mohd. Zaim bin Abu Hasan [Parit]: Terima kasih Tuan Yang di-
Pertua.  Baru-baru ini telah diadakan demonstrasi oleh Persatuan Pemandu Teksi di 
hadapan bangunan Parlimen. Berhubung ketidakpuasan hati mereka terhadap ancaman 
kereta sewa UBER dan GrabCar yang menjejaskan mata pencarian pemandu teksi yang 
sah. Soalan saya, apakah halangan yang besar sehingga SPAD dan SKMM gagal untuk 
bekerjasama mengekang operasi teksi haram ini? Mengapa tindakan tidak boleh diambil 
untuk menghentikan sahaja operasi telefon pintar yang digunakan oleh pemandu haram 
itu?  Minta penjelasan. 

Puan Hajah Nancy binti Shukri: Terima kasih Yang Berhormat, terima kasih 
Tuan Yang di-Pertua. Sebenarnya, seperti mana yang kita tahu bidang kuasa SPAD adalah 
untuk mengeluarkan permit teksi. Apps bukanlah di bawah kawalan SPAD atau bidang 
kuasa SPAD. Namun begitu, kita tidak menidakkan apa yang perlu kita lakukan sebagai 
way forward, dengan izin. Jadi, sebab itu kita akan mengadakan satu lab pada 3hb ini untuk 
melibatkan agensi-agensi yang berhubung kait dengan hal-hal teksi ini dan juga hal-hal 
apps ini.   

Kita tidak dapat terus ban apps tersebut kerana itu adalah di bawah bidang kuasa 
kementerian yang lain.  Kementerian ini juga mungkin mempunyai sebab-sebab tertentu.  
Jadi, sebab itu pada 3hb ini kita akan menganjurkan lab ini.  Malah pada beberapa minggu 
lepas mula-mula ada satu online survey dijalankan oleh SPAD untuk mendapatkan maklum 
balas mengenai perkhidmatan teksi dan juga berhubung kait dengan apps ini iaitu ianya 



Untuk makluman Ahli Yang Berhormat, kerajaan melalui Suruhanjaya Pengangkutan Awam Darat (SPAD) sedang melaksanakan beberapa inisiatif transformasi industri teksi yang bertujuan untuk menambah baik dan meningkatkan mutu penyampaian perkhidmatan kepada orang ramai. Pemangkin kepada transformasi ini adalah pengenalan Teksi 1Malaysia (TEKS1M) sebagai pemangkin pelan migrasi teksi bagi menggantikan teksi sedia ada. Untuk mengatasi kesalahan tidak menggunakan meter pula, SPAD akan sentiasa memantau operasi teksi dengan melaksanakan aktiviti penguatkuasaan bagi memastikan segala syarat dan peraturan yang telah ditetapkan dipatuhi semua pihak yang terlibat. Selain itu juga, antara inisiatif untuk memastikan keselamatan penumpang ialah melalui aplikasi mudah alih iaitu meter on. Aplikasi ini membolehkan penumpang untuk membuat pengesahan pemandu, menjejaki perjalanan, mendapatkan anggaran tambang bagi satu perjalanan dan menghantar isyarat SOS sekiranya berlaku kecemasan di dalam perjalanan. Dalam pada masa yang sama, adalah menjadi tanggungjawab kepada pemandu menjadi pemandu yang berhemah dan amanah. Tiada alasan untuk mereka tidak beretika ketika bekerja seperti tidak menggunakan meter atau mengenakan bayaran yang lebih daripada apa yang telah ditetapkan. #1130. Berhubung dengan dakwaan menggunakan jalan yang lebih jauh atau, dengan izin, detouring, ia adalah subjektif. Sebagai contoh, laluan yang paling dekat tidak semestinya adalah laluan yang terbaik kerana ada kalanya menggunakan laluan yang agak jauh sedikit akan mengambil masa yang lebih singkat. Dalam hal ini ia adalah tertakluk kepada persetujuan antara pemandu teksi dan penumpang untuk memutuskan laluan yang terbaik dan perkara yang diambil kira ialah kadang-kadang traffic jam, dengan izin. Selain itu juga, penumpang juga boleh memainkan peranan dalam bersama-sama meningkatkan mutu perkhidmatan teksi dengan memberikan kerjasama seperti melaporkan sebarang pelanggaran peraturan kepada Unit Aduan SPAD. Penumpang juga disarankan agar tidak berunding untuk tidak menggunakan meter walaupun bagi perjalanan yang kerap digunakan serta mendesak untuk diturunkan di tempat-tempat yang tidak dibenarkan. Pada masa yang sama, penumpang juga perlulah memilih pengendali teksi yang mempunyai permit yang sah. Oleh itu, marilah kita sama-sama memainkan peranan masing-masing dalam usaha memulihkan imej serta menambah baik mutu perkhidmatan teksi, di negara kita. Sekian, terima kasih. Dato' Haji Mohd. Zaim bin Abu Hasan [Parit]: Terima kasih Tuan Yang di- Pertua. Baru-baru ini telah diadakan demonstrasi oleh Persatuan Pemandu Teksi di hadapan bangunan Parlimen. Berhubung ketidakpuasan hati mereka terhadap ancaman kereta sewa UBER dan GrabCar yang menjejaskan mata pencarian pemandu teksi yang sah. Soalan saya, apakah halangan yang besar sehingga SPAD dan SKMM gagal untuk bekerjasama mengekang operasi teksi haram ini? Mengapa tindakan tidak boleh diambil untuk menghentikan sahaja operasi telefon pintar yang digunakan oleh pemandu haram itu? Minta penjelasan. Puan Hajah Nancy binti Shukri: Terima kasih Yang Berhormat, terima kasih Tuan Yang di-Pertua. Sebenarnya, seperti mana yang kita tahu bidang kuasa SPAD adalah untuk mengeluarkan permit teksi. Apps bukanlah di bawah kawalan SPAD atau bidang kuasa SPAD. Namun begitu, kita tidak menidakkan apa yang perlu kita lakukan sebagai way forward, dengan izin. Jadi, sebab itu kita akan mengadakan satu lab pada 3hb ini untuk melibatkan agensi-agensi yang berhubung kait dengan hal-hal teksi ini dan juga hal-hal apps ini. Kita tidak dapat terus ban apps tersebut kerana itu adalah di bawah bidang kuasa kementerian yang lain. Kementerian ini juga mungkin mempunyai sebab-sebab tertentu. Jadi, sebab itu pada 3hb ini kita akan menganjurkan lab ini. Malah pada beberapa minggu lepas mula-mula ada satu online survey dijalankan oleh SPAD untuk mendapatkan maklum balas mengenai perkhidmatan teksi dan juga berhubung kait dengan apps ini iaitu ianya.